Nurul Huda Abdullah

Nurul Huda Abdullah Ch' Shu Lin  (Cina：莊淑玲, lahir 31 Julai 1972) adalah seorang bekas perenang wanita Malaysia yang dilahirkan di Selangor, Malaysia. Beliau ialah cucu kepada presiden Singapura yang ke empat, Wee Kim Wee. Beliau pernah mendapat anugerah Olaragawati Negara 5 tahun berturut-turut(1985-1989). Beliau dianugerahkan Tofi Jawatankuasa Olimpik Antarabangsa(Throphy IOC) dalam bidang "Sukan dan Belajar"(Sport and Study) pada tahun 1987.  Pada tahun 2004, beliau dilantik masuk ke dalam Dewan Kemasyuran Majlis Olimpik Malaysia(MOM). Beliau juga dilantik sebagai pelari obor olimpik 2008.

Kerjaya

Peringkat Asia Tenggara
Nurul mewakili Malaysia dalam acara renang Sukan Asia Tenggara(SEA) buat kali pertama pada umur 11 tahun. Dalam Sukan Asia Tenggara 1985, beliau mendapat 7 pingat emas dalam acara 200m, 400m, 800m gaya bebas, 200m kuak lentang, 200m kuak kupu-kupu, 200m dan 400m rampaian perseorangan serta 4x100m rampaian. Beliau juga memecah rekod Sukan SEA dalam 6 acara renang. 
Dua tahun selepas itu, di Sukan Sea Jakarta beliau terus menyengat dengan meraih 7 emas dalam acara kegemarannya 100m gaya bebas, 400m rampaian perseorangan, 200m gaya bebas, 400m gaya bebas, 100m kuak kupu-kupu, 800m gaya bebas dan 200m kuak kupu-kupu. Kerjaya beliau sampai kemuncak di Sukan Sea Kuala Lumpur apabila mendapat pingat 8 emas dalam acara 200m gaya bebas, 200m rampaian perseorangan, 200m kuak lentang, 400m gaya bebas, 400m rampaian perseorangan, 800m gaya bebas, 200m kuak kupu-kupu dan 4x100m rampian. Dengan usaha rakan sepasukan iaitu Jerrey Ong (2 pingat emas), May Tan (2 pingat emas), Jong Su Ting dan Magdeline Goh, pasukan renang Malaysia dengan jumlah 11 pingat emas berjaya menjuarai acara renang Sukan Asia Tenggara buat kali pertama.

Peringkat Asia 
Nurul merupakan perenang Malaysia yang pertama memungut pingat dalam acara renang Sukan Asia. Di Sukan Asia 1986, nurul berjaya memungut 2 pingat perak dalam acara 400m gaya bebas, 800m gaya bebas and 2 pingat gangsa dalam acara 200m gaya bebas dan 400m rampaian perseorangan. Selepas gagal memungut sebarang pingat dalam acara renang Sukan Asia 1990, beliau bersara dan meneruskan pengajian dalam bidang psikologi di Melbourne Australia.

Peringkat Olimpik 
Nurul juga pernah mewakili Malaysia dalam tiga acara renang Olimpik yang diadakan di Seoul, Korea Selatan pada tahun 1988 tetapi gagal melayak diri ke pusingan separuh akhir.

Anugerah
 5 kali Olahragawati Negara (1985-1989)
 Dewan Kemasyuran Majlis Olimpik Malaysia(MOM)
 Tofi Jawatankuasa Olimplik Antarabangsa - Sukan dan Belajar

Nota

Perenang Malaysia